OSNOVNA ŠKOLA POSAVSKI BREGI

ELEMENTI I MJERILA PRAĆENJA, PROVJERAVANJA I OCJENJIVANJA UČENIKA

UČITELJ: Stjepan Škreblin, dipl. uč. + NJJ

NASTAVNI PREDMET: Njemački jezik

RAZRED: 5.- 8.

ELEMENTI-PROVJERAVANJA I OCJENJIVANJA

a) Razumijevanje

b) Govorne sposobnosti

c) Pismeno izražavanje

d) Jezične zakonitosti-gramatika

MJERILA

a) RAZUMIJEVANJE

odličan: Razumije svako pitanje i izlaganje u normalnom tempu, razumije pročitani tekst u cjelini i pojedinosti u okviru obrađenog gradiva. Točno nadopunjuje riječi koje nedostaju u tekstu.

vrlo dobar: Razumije gotovo svako pitanje u uzlaganje u normalnom tempu i govoru, ali je ponekad nužno ponešto ponoviti. Pročitani tekst razumije u globalu, ali ne i svaku pojedinost.

dobar: Razumije gotovo svako pitanje u izlaganje u normalnom tempu i govoru, ali je ponekad nužno ponoviti ili pojednostaviti neke dijelove rečenice. Pročitani tekst sadržajno razumije približno točno; moguće da nešto nije razumio, što će se u ponovljenom čitanju uz pojašnjenje ključne riječi ili strukture ispraviti.

dovoljan: Ima teškoća u razumijevanju pitanja, izlaganja i čitanju teksta, jedva razumijei uz objašnjenja i pojednostavljenja.

nedovoljan: Ne razumije pitanja, izlaganja niti pročitani tekst ni uz pojednostavljenja i objašnjenja.

b) GOVORNE SPOSOBNOSTI

odličan: Izražava svoje misli tečno i pravilno, zna upotrijebiti pravu riječ i frazu na pravom mjestu, s pravilnim izgovorom i intonacijom. Usvojeni vokabular prenosi na nove situacije.

vrlo dobar: Govori korektno koristeći osnovni fond riječi i fraza, ponekad upotrijebi riječ ili frazu neadekvatno. Neadekvatno upotrijebljenu riječ ili frazu nakon skretanja pozornosti na istu može samostalno ispraviti.

dobar: Služi se skromnim fondom riječi i ponekad upotrebljava riječ ili frazu neadekvatno za misao koju želi izraziti. Neadekvatno upotrebljenu riječ ili frazu može ispraviti uz pomoć učitelja. Može prenijeti osnovnu komunikacijsku poruku.

dovoljan: Pravi ozbiljnije griješke i konverzaciji i izgovoru, rijetko nalazi odgovarajuće riječi ili fraze. Teško se izražava, riječnik oskudan.

nedovoljan: Nije u stanju usmeno se izraziti u konverzaciji

c) PISMENO IZRAŽAVANJE

odličan: Može pismeno izraziti svoje misli samostalno i kreativno, bez većih gramatičkih ili ortografskih pogrešaka. Po diktatu piše bez većih ortografskih pogrešaka.

vrlo dobar: Može pismeno izraziti svoje misli samostalno, s ponekom gramatičkom ili ortografskom pogreškom. Po diktatu piše s malo pogrešaka.

dobar: Ne može bez pomoći izraziti svoje misli pismenim putem. Pravi veće gramatičke i ortografske pogreške. Po diktatu veći broj pogrešaka.

dovoljan: Nije se sposoban samostalno pismeno izražavati pa ga se mora voditi kroz pismeni rad (supstitucione tabele, pitanja, popunjavanje). Po diktatu piše s puno pogrešaka.

nedovoljan: Nije sposoban pismeno se izražavati niti uz pomoć učitelja. Po diktatu piše s velikim brojem pogrešaka.

d) JEZIČNE ZAKONITOSTI

odličan: Jezične zakonitosti temeljito poznaje i primjenjuje u govoru i pisanju bez većih pogrešaka. Uočava odnose među gramatičkim kategorijama. U pismenim provjeravanjima rješivost mora biti iznad 90%.

vrlo dobar: Jezične zakoitosti temeljito poznaje, ali u primjeni u govoru i pismeno ponekad pogriješi. Povremene pogreške može naknadno i samostalno ispraviti. U pismenim provjerama rješivost mora biti iznad 80%.

dobar: Jezične zakonitosti i kategorije poznaje, ali čini puno pogrješaka u primjeni istih u govoru i pisanju pa je smisao ponekad djelomično nejasan zbog toga. Neke jednostavne strukture koristi uglavnom točno, uz poneku pogrešku. U pismenim provjerama rješivost mora biti iznad 70%.

dovoljan: Jezične zakonitosti i strukture slabije poznaje, na razini prepoznavanja. U primjeni u govoru i pismu često griješi pa se teže zaključuje što želi reći. Rješivost u pismenim provjerama mora biti iznad 51%.

nedovoljan: Jezične zakonitosti poznaje slabo ili nikako pa ih ne može niti primjenjivati. Rješivost u pismenim povjerama je ispod 50%.